มิตรภาพไม่เปลี่ยนแปลง “ติดหนึบ” หลังคนแห่กลับ “อีสาน” ฉลองปีใหม่
อัพเดทเส้นทางวันนี้! ถนนมิตรภาพยังติดหนึบ หลังประชาชนแห่กลับ "อีสาน" ฉลองปีใหม่! คาดช่วงเย็นปริมาณรถสะสมเพิ่มมากขึ้น ตำรวจทางหลวงเตรียมเปิดช่องทางพิเศษระบายรถ  
อัพเดทเส้นทางวันนี้! ถนนมิตรภาพยังติดหนึบ หลังประชาชนแห่กลับ "อีสาน" ฉลองปีใหม่
30 ธ.ค. 2565

ผู้สื่อข่าวรายงานว่า วันนี้(30 ธ.ค.65) บรรยากาศการเดินทางกลับภูมิลพเนาของพี่น้องประชาชนชาวภาคอีสาน โดยเฉพาะสภาพการจราจรบนถนนมิตรภาพช่วงผ่านจังหวัดนครราชสีมามุ่งหน้าสู่ภาคอีสาน ตั้งแต่เมื่อกลางดึกที่ผ่านมา (29 ธ.ค.) มีปริมาณรถยนต์ระลอกที่สาม ยังคงหนาแน่นจำนวนมาก จนเกิดการสะสมตั้งแต่ตั้งพื้นที่ ต.หมวกเหล็ก เข้าสู่เขต ต.กลางดง ช่วงทางขึ้นเขา ติดขัดยาวกว่า 5 กม. จนถึงบริเวณเทศบาลตำบลสีมามงคล ในเขตตำบลกลางดง
โดยเจ้าหน้าที่ตำรวจมีการเปิดช่องทางพิเศษช่วงกลางวัน แต่ในช่วงกลางคืนต้องปิดช่องทางพิเศษเนื่องจากเกรงจะเกิดอันตราย ประกอบกับบางจุดมือ บางจุดแสงไฟสลัวๆ เรื่อยมาจนถึงช่วงฟาร์มโชคชัยฯ ปริมาณรถสะสมติดขัดเช่นเดียวกัน และช่วงทางเลี่ยงเมืองอำเภอปากช่องติดขัดาวต่อเนื่องไปจนถึงทางเบี่ยงขึ้นเส้นทางมอเตอร์เวย์ M6 ระบายปริมาณรถแบ่งออกไปทำให้ปริมาณรถคล่องตัวไหลลื่น โดยมีการเปิดให้บริการฝั่งขาออกกรุงเทพฯ ระหว่างวันที่ 29 ธันวาคม 2565 – 31 ธันวาคม 2565 และเปิดให้บริการฝั่งขาเข้ากรุงเทพฯ ในวันที่ 1 มกราคม-4 มกราคม 2566 ตั้งแต่ช่วงเวลา 06.00-24.00 น.
ขณะที่ช่วงริมอ่างเก็บน้ำลำตะคอง ต.คอลไผ่ ยังมีปริมารณมากรถเคลื่อนตัวได้ช้าสลับกับหยุดนิ่ง ช่วงผ่านจุดพักรถสวนน้า เรื่อยมาจนถึงช่วง ต.ลาดบัวขาว -ช่วงขึ้นเนิน ลงเนิน – ทางต่างระดับอำเภอสีคิ้ว ปริมาณรถหนาแน่น เป็นจุดทางแยกไป จ.ชัยถูมิ กับ แยกไปเส้น สีคิ้ว-เดชอุดมมุ่งหน้าไป จ.บุรีรัมย์ , สุรินทร์ เรื่อยมาถึงทางต่างระดับสามแยกปัก หรือทางต่างระดับนครราชสีมาถนนมิตรภาพเส้นทางเลี่ยงเมืองมุ่งหน้าไป จ.ขอนแก่น ปริมาณรถมารวมกับปริมาณรถที่มาจากถนนสืบสิริ เส้น 304 อ.กบินทร์บุรี ปริมาณรถเกิดการสะสมติดขัดยาวตั้งแต่ กม. 1-5
ประกอบปัญหาจุดกลับ ปัญหาแผงค้าขาย ทำให้ปริมาณรถหนาแน่นเป็นสองเท่าสะสมต่อเนื่องไปติดขัดบริเวณช่วงสะพานข้ามแยก ต.จอหอ ระยะทาง 6-7 กม. และปริมาณรถไปติดขัดอีกตั้งแต่หน้าศูนย์ไปรษณีย์ นครราชสีมา ยาวไปจนถึง สามแยกบ้านดอนชมพู อ.โนนสูง ระยะทางกว่า 15 กม. เนื่องจากมีทางแยกสัญญาณไฟจราจรในเขตชุมชน
เช่น แยกบ้านโพธิ์ อำเภอเมือง , แยกบ้านดอนชมพู อ.โนนสูง , แยกตลาดแค อำเภอโนนสูง , แยก อ.คง , แยกบ้านโนนตาเถร แยกอำเภอสีดา และ แยก อ.บัวลาย ก็มีปริมาณรถติดสะสมเป็นทางยาวหลายกิโลเช่นเดียวกัน ก่อนมุ่งหน้าเข้าเขตเมืองพล จ.ขอนแก่น ซึ่งปริมาณรถช่วงที่สี่อีกว่า 50,000 คัน คาดว่าในช่วงเย็นของวันนี้ปริมาณรถบนถนนมิตรภาพจะหนาแน่นขึ้นอีกรอบ เนื่องจากวันนี้เป็นการทำงานวันสุดท้ายของปีนี้ก่อนที่จะหยุดยาวฉลองเทศกาลปีใหม่
พ.ต.อ.ปฏิยุทธ สิงห์สมโรจน์ รอง ผบก.ภ.นครราชสีมา ด้านการจราจร กล่าวว่า ตลอดคืนยังคงมีปริมาณรถจำนวนมาก จนถึงขณะนี้หนาแน่นขึ้น เนื่องจากวันนี้วันสุดท้ายของการทำงานพี่น้องประชาชนที่ตกค้างจะเดินทางพร้อมกันในวันนี้ (30 ธ.ค.) ซึ่งทำให้ปริมาณรถเพิ่มมากขึ้นอีกวัน โดยเฉพาะช่วง ต.กลางดง , ต.หนองน้ำแดง อ.ปากช่อง รถติดขัดมากและเกิดการสะสมต่อเนื่องหลายจุด
เจ้าหน้าที่เร่งระบายรถด้วยการเปิดช่องทางพิเศษช่วงกลางวัน แต่ช่วงกลางคืนต้องปิดเพราะจะอันตราย อย่างไรก็ตามหากสภาพการจราจรบนถนนมิตรภาพหนาแน่นเพิ่มมากขึ้น เจ้าหน้าที่ตำรวจทางหลวงได้เตรียมเปิดช่องทางพิเศษระบายรถในจุดที่มีรถสะสมมากทันที เพื่ออำนวยความสะดวกให้กับพี่น้องประชาชนตลอดเส้นทางถนนมิตรภาพ และถนนสายหลัก
ขณะที่พล.ต.ต.ฐากูร นัทธีศรี รองผู้บัญชาการตำรวจภูธรภาค 3 พร้อมด้วยพล.ต.ต.อิทธิพล นาคคำ ผู้บังคับการตำรวจภูธรจังหวัดนครราชสีมา , พ.ต.อ.ประสิทธิ์ เปรมกมล ผกก.สภ.เมืองนครราชสีมา , พ.ต.ท.จักรกฤษณ์ ศรีสุนทร รอง ผกก.ป.ฯ , พ.ต.ท.บัณฑิต จารุวัฒน์ รอง ผกก.จราจร สภ.เมืองฯ พร้อมด้วยเจ้าหน้าที่ตำรวจงานป้องกันปราบปราม งานจราจร เจ้าหน้าที่ตำรวจชุดจิตอาสาฯ สภ.เมืองนครราชสีมา เจ้าหน้าที่ฝ่ายปกครอง ผู้นำชุมชน กำนัน ผู้ใหญ่บ้าน อสม.อาสาสมัครและภาคีเครือข่ายร่วมเปิด ด่านตรวจชุมชน” ตำบลหมื่นไวย” ในห้วงเทศกาลปีใหม่ 2566 ไปจนถึงวันที่ 4 มกราคม 2566 ในการป้องกันและลดอุบัติเหตุทางถนน การแก้ไขปัญหาและอำนวยความสะดวกด้านการจราจรในช่วงเทศกาลฯ เพื่อความปลอดภัยแก่ผู้ใช้รถใช้ถนน
รวมทั้งดูแลความปลอดภัยในการเดินทางของประชาชนให้ครอบคลุมทุกมิติ โดยเน้นความสำคัญในการบังคับใช้กฎหมายอย่างจริงจัง เคร่งครัดและต่อเนื่อง ควบคู่กับการสร้างจิตสำนึกและความตระหนักด้านความปลอดภัยให้แก่ผู้ใช้รถใช้ถนน พร้อมมอบน้ำดื่มและเครื่องดื่มชูกำลัง และเสื้อสะท้อนแสงให้กับด่านตรวจชุมชน ที่บริเวณตู้ยามตำบลหมื่นไว ตำบลหมื่นไวย อำเภอเมืองนครราชสีมา จังหวัดนครราชสีมา.012